Azul fella-wen !
Tanmirt-ik à Ğamal, imi d-skefleḍ kra tiktiwin akk-nni, i tid n tidett. D amenzut, akk-n fehmeY, tezmmeḍ Ferhat s wezggen n wawal (à demi-mots akk-n qqaren s tṛumit) imi amussu f yella d aqqeru ur yesxdam ara ddeqs taqbaylit, neY yesexdam drus maḍi, deg alYuyen akk d yinawen-innes. Tidmi-iw, tzemreḍ ad t-id-inniḍ war akukru, d akk-n amussu n timanit ur yesqdac ara taqbaylit, ur tt-yesidir ara metwal tigawt-is, neY ur s-yefka ara i taqbaylit azal is-yefka deg uẓayer (statut) s-d-ihegga i tmurt n Leqbayel, ma yewwi-d wass ad tuYal tadsimant : bYiY ad d-inniY Taqbaylit d tutlayt tunṣibt. Γaf akk-n walaY, d teswiet-agi, asenṣeb n teqbaylit, mačči di lkaYeḍ -war ccek ad yass wass-is-, tura, asenṣeb d asexdem n tmeslayet di tudert n yal ass. As-d-alsaY, i tikkelt niḍen, tagi d tidmi-iw kan, amussu n MAK, d lwağeb fella-s ad tt-isexdem d tutlayt-is tamezwarut send taṛumit, send taglizit, send taerabt. Ur d-heddr-eY ara Yaf ikubar isertiyen am RCD, d FFS, ... d tamacahutt niḍen, fiḥel ma nuYal-ed Yar-sen, acku ulac d acu ar ad-nesali ! FerḥaY s tavidyut-a n userbeḥ n yixef useggas imaziYen sYu Ferḥat. MennaY, d tin ar ad-yelddin tawwut i teqbaylit deg umussu n MAK i wussan imaynuten deg ubrid Yar sdat.
Tikti tis snat, a mass Beneuf, turez Yar tmenzut, mazal-aY kan din di teqbaylit neY tamaziYt akk-n ik-yehwa semi-yas, si pa an pṛublam, acku leslak, af akk-n walaY ad yekk seg aḥric-is ameqqran seg Tutlayt. Taneggarut-a, ur telli kan d allel akk-n anemeslay, anem-baddal isalen waygara-nneY, d ay-n mu Yaren tawuri n taywalt (Fonction de communication). Taqbaylit d awal, d idles, d aYref, d amezruy, d tasekla, d taYerma, d tugdut, ... Nekk, win yi-cban, umneY d akk-n tella tewwurt sya, d abrid yesuffuYen. Amedya, exẓer leğnas yesean tisekliwin meqqren, tugett deg-sen aten-tafeḍ iYerfan meqqren. U yerna, yehwayaY neY ur aY-yehwi, ur tezmireḍ ara att-ṛuḥeḍ s lebeid m’ ur iṣeḥa ara lsas-ik, u lsas d tutlayt tayematt. Ahat s teqbaylit-a dYa, ar neawed almad amek ar nemeslay s leeqel, war leeyaḍ, war reggmat, Yas ma nemgarad mliḥ tiktiwin, ass-nni anemyeeqal waygara-nneY . Ahat s teqbaylit diYen ar anaf d acu nettnadi, d acu i d iswi-nneY.
Ma d tamsalt n Fṛansa neY iṛumyen s umata (yeeni ay isurfen wid/ tid ur nesttahel) umnnen s yiwen wansay (principe) : « aḥareb d uḥrraz ibaYuren-nsen di ddunit». Aluṛ, nekkni s imaziYen ur sen-nekcim sya ur sen-neffiY sya, Yar Yursen d aeraben akk-n nella, yehwayaY kan netteṛwiwiḍ. Kra yeqbayliyen dagi di Fransa, iḥemlen m’ ar ten-id-isteqsi uṛumi neY taṛumit asen-yinni n wansi-ten : Je suis Kabyle (Yettusema mgal Aeraben) ! Am akk-n, m’ ar as-tiniḍ d aqbayli wisen d acu yerrnan. Tḥibbin-nnaY, ḥemmel-nnaY, ah ! ... Wellah ar ulac d acu ar ad d-ninni ! NeY kra ah ! Ma eezza-s, m’ ad yeseu aqcic/ taqcict as-isemi Rayan, Albert, Laetitia... aneggrim a taYdiwt ! Nwan ma beddlen isem, d ay-n uYalen d iṛumyen ; deg uqqadum (Yer uṛumi) aerab, d aerab welleh amer ad tawwḍeḍ ur ẓriY ara sani. D awezYi uffiY aṛumi isema i mmi-s Qasi, Emer neY Ameẓyan ! Tzemreḍ ad d-inniḍ d mmi-s/lelli-s, akk-n yebYu isemi-yas, Yur-es tilleli. D tidett, maeni, annect-a, gar way-n d-isbegnen azal nefka iyi-iman-nneY ... acḥal neḥqqer iman-neY, i bYiY ad d-inniY. Wagi, i wakk-n ad d-rreY Yaf umur deg usteqsi-nni-inek à Ğamal, tamuYli-nneY Yaf yiman-nneY akk tmeslayt-nneY yiwet, akk-n neḥqer iman-nneY i neḥqer tutlayt-nneY. [ẓer diYen aḍris yura Akli Kebaïli d Kamal Naït-Zerrad i YriY deg yiwen unemager]. NiY-ak, nesewsee, neẓḍem-ed assm’ akk-n nettnaY magal tiseeṛebt, deg ubrid, taqbaylit nzegl-itt, nḥebbec Yaf trumit, nebYa ad nuYal d iṛumyen u aten-nedipassi
di tmeslayt-nsen, ad nuYal d iṛumyen ugar iṛumyen ! Walli, d amedya, ad nehder kan Yaf ay-n newala, iYefan akk d-yettass-sen Yer Fransa, m’ar aheddṛen taṛumit, hedṛentt akk-n sen-yefka ugerjum-nsen, maca, nekkni, anneḥṛes iman-nneY akk-n anehder taṛumit am iṛumyen, akk-n ad aneseu « laxon » am iṛumyen, as-tiniḍ ttḥasaben-aY. Ur d-nniY ara diri, ma theddṛeḍ taṛumit, neY taglizit, neY tacinwatt akk-n yelha, maeni bYiY kan ad sbegneY annect nefka azal i yiman-nneY d tutlayt-nneY. Ala aderYal ur nettwali yara, neY ur yebYi yara ad iwali cceYl-agi, acku ma yelli-d allen-is ad yeffeY leeqel, ad yarrew tifkert neY ad yewwet ṭṭaglal.
Ma d Fṛansa yerran iman-is ur aY-tessin ara, nekkni yellan dagi kan akk yides aqlaY Yaf yimmi n wuccen ! war ccek, tessnaY ugar ay-n nessen iman-nneY...
Asirem ahat ad yekk deg tsuta-yagi yeYran tamaziYt di lakul...
Sureft-yi ahat suget aṭṭas awal fella-wen .
D tiririt i yizen n Ğamal Beneuf deg usmel imyura.net
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn